മിതവാദി

ബ്രിട്ടീഷ് ഇന്ത്യയിലെ മലബാറിലെ തലശ്ശേരിയിൽ നിന്നും പിന്നീട് കോഴിക്കോടുനിന്നും പ്രസിദ്ധീകരിച്ചിരുന്ന ഒരു മലയാള പത്രമായിരുന്നു മിതവാദി. 1907-ൽ ടി. ശിവശങ്കരനാണ് ഇത് സ്ഥാപിച്ചത്. മൂർക്കോത്ത് കുമാരനായിരുന്നു പത്രാധിപർ. അദ്ദേഹം തന്റെ കേരള സഞ്ചാരി പത്രത്തെ മിതവാദിയുമായി ലയിപ്പിച്ചു. സാമൂഹിക പരിഷ്കാരങ്ങൾ പ്രോത്സാഹിപ്പിക്കുന്നതിനും സമൂഹത്തിലെ പാർശ്വവൽക്കരിക്കപ്പെട്ട വിഭാഗങ്ങളെ ഉന്നമിപ്പിക്കുന്നതിനും ലക്ഷ്യമിട്ടായിരുന്നു മിതവാദി പ്രസിദ്ധീകരിച്ചിരുന്നത്. 

1913-ൽ, നവോത്ഥാന നേതാവും അക്കാലത്തെ സാമൂഹിക പരിഷ്കർത്താവുമായ റാവു സാഹിബ് ഡോ. അയ്യത്താൻ ഗോപാലന്റെ പ്രേരണയും ഉപദേശവും പ്രാകരം സി. കൃഷ്ണൻ പത്രം വാങ്ങി, കോഴിക്കോട്ടെ എംപയർ പ്രസ്സിൽ നിന്ന് പ്രസിദ്ധീകരിച്ചു. തുടക്കത്തിൽ 1913 മുതൽ 1921 വരെ മാസികയായും പിന്നീട് 1938 വരെ വാരികയായും ഇത് പ്രസിദ്ധീകരിച്ചു.  തിയ്യ സമൂഹത്തിൽ മിതവാദി  ജനപ്രിയമായിരുന്നു,  മലബാറിലെ കുടിയാൻ പ്രക്ഷോഭങ്ങൾക്ക് തുടക്കമിടുന്നതിൽ ഇത് പ്രധാന പങ്കുവഹിച്ചു.
 അവലംബം 

വർഗ്ഗം:പ്രസിദ്ധീകരണം നിലച്ച മലയാളപത്രങ്ങൾ
വർഗ്ഗം:കേരള നവോത്ഥാനം
വർഗ്ഗം:മലയാളം പത്രങ്ങൾ